cyanic-selkie/wikianc huggingface dataset:
Discovery (Raumfär)
Geschicht
Am Mee/Juni 2008 huet den Orbiter d'Missioun STS-124 gemaach. Dee mat siwe Mann besate Shuttle huet den 2. Juni 2008 un der ISS ugedockt. D'Haaptaufgab vun der Missioun war fir de japanesche Laboratoiresmodul Kibō op d'ISS ze bréngen. Ausserdeem huet de Shuttle Ersatzstécker fir d'Reparatur vun der futisser Weltraumtoilette matgeholl.
Den 29. August 2009 ass d'Discovery mat dem Multi-Purpose Logistics Module Leonardo gestart, fir Reserven a Material op d'ISS ze liwweren.
De 24. Februar 2011 um 22:53 Auer ass de Shuttle no 27 Déngschtjoer bei der STS-133-Missioun fir d'lescht gestart. De 26. Februar 2011, huet s'um 20:14 Auer, un der ISS ugedockt a war dem 9. Mäerz 2011 um 17:57 Auer fir d'lescht op der Pist vum Kennedy Space Center a Florida gelant. D'Discovery ass mat zirka 230 Millioune Kilometer déi am wäitste gereest Raumfär vun der NASA-Shuttleflott.
Zanter dem 19. Abrëll 2012 steet d'Discovery als Muséesstéck am James S. McDonnell Space Hangar am Steven F. Udvar-Hazy Center vum Smithsonian-Institut an der Géigend vum Washington Dulles International Airport. Do huet si de Prototyp vun de Space Shuttlen, d'Enterprise, ersat.
Michel Etcheverry
De Michel Etcheverry, gebuer de 16. Dezember 1919 zu Saint-Jean-de-Luz (Pyrenées Atlantiques) a gestuerwen den 30. Mäerz 1999 zu Paräis, war e franséische Filmschauspiller, Theaterschauspiller an Theaterregisseur.
Grand Prix de Denain 1979
Déi '''21. Editioun vum Grand Prix de Denain''' gouf den 31. Mäerz 1979 gefuer. D'Course gouf vum Fransous Jean-Philippe Pipart gewonnen.
Waasserbuerg Keel
D'Waasserbuerg vun den Häre vu Keel louch un der Keelbaach an ass haut verschwonnen. 1980 gouf bei enger Noutgruewung op der Parzell vum Här P. Welter versicht esou vill wéi méiglech driwwer erauszefannen. 1981 huet de Jean Krier an engem Artikel iwwer dës Ausgruewungen geschriwwen.
Lag
D'Waasserbuerg stoung op der Keelbaach, nordëstlech an net wäit ewech vum haitegen Duerfzentrum.
Bauphasen
Am Zentrum vun der Buerg war e quadratesche Wunntuerm (10 × 10m) mat enger Mauerdéckt vun 1,8 m. Deen dierft ongeféier 20 m héich gewiescht sinn.
En Ubau (6,5 × 11 m) un dëse Wunntuerm konnt net datéiert ginn.
En Dokument vum Notaire W. H. Ordt aus dem Joer 1702 gëtt en Abléck an d'Ausgesinn vun der ganzer Anlag (Paart, Bréck, Pëtz, Wuechttuerm, Gaart, Kierchepad asw.).
Geschicht vun der Herrschaft
D'Duerf Keel gouf 1235 fir d'éischt ernimmt. Als Erbauer vun der Buerg gëtt de Simon I. aus dem Zolwer Häregeschlecht (Haus Keel) ugeholl, deen 1278 an 1300 an Urkunden ernimmt gëtt.
Nom Erläsche vum Keeler Geschlecht an der Mëtt vum 14. Jh. goung d'Buerg an de Besëtz (jeeweils eng Hallschent) vun den Häre vu Lampech an den Häre vun Zolwer.
Verschwanne vun der Buerg
Et gouf laang ugeholl, d'Buerg wier am Drëssegjärege Krich zerstéiert ginn, mee d'Ausgruewungsresultater deiten op eng Zerstéierung schonn am 16. Jh. hin, méiglecherweis am Joer 1552, wéi de franséische Kinnek Henri II. d'Buergen um Gehaansbierg an zu Zolwer zerstéiert huet, an d'Dierfer vun der Ëmgéigend a Brand gesat hat.
Erënnerung
D'Fundamenter vun der Waasserbuerg goufen 1980 erëmfonnt. Bei den Ausgruewunge goufe Mënzen a Keramik fonnt.
Abu Bakr al-Mas
Hien huet a senger Carrière nëmme beim Adener Al-Tilal SC gespillt. Den al-Mas huet vun 1975 bis 1989 an der südjemenittescher Foussballnationalekipp, an am Joer 1990 an der jemenittescher Nationalekipp gespillt. Hien huet en ettlech Goler fir déi südjemenittesch Nationalekipp geschoss, ënner anerem an engem Match 1985 géint Bahrain.
NGC 7424
Den NGC 7424 ass eng Balkespiralgalaxis vum Typ SBc a steet am Stärebild Grus. D'Galaxis huet eng Wénkelausdehnung vu 7,4' × 5,6' an eng visuell Magnitude vu +10,2 mag; si gouf de 5. September 1834 vum John Herschel entdeckt.
Abu Bakr al-Mas
Den Abu Bakr al-Mas war President vum technesche Comité vun der jemenittescher Foussball-Federatioun (Stand: 2005).
Tallulah Bankhead
D'Tallulah Bankhead gebuer als Tallulah Brockman Bankhead den 31. Januar 1902 zu Huntsville, Alabama a gestuerwen den 12. Dezember 1968 zu New York war eng US-amerikanesch Schauspillerin.
Comment qu'elle est
Comment qu'elle est ass e franséische Spionagefilm vum Bernard Borderie aus dem Joer 1960 no dem Roman I'll Say She Does vum Peter Cheyney.
Ëm wat geet et am Film?
Den F.B.I. Agent Lemmy Caution an de franséische Geheimdéngscht sinn op der Sich no dem selwechte Spioun…
Les amis d'Edmond Dune
Les amis d'Edmond Dune, nom lëtzebuergeschen Auteur Edmond Dune genannt, ass e Veräi mat Sëtz an der Stad Lëtzebuerg, deen den 1. Juli 2009 vu senger Duechter, der Françoise Hermann-Le Bourhis, a vum Jean Portante gegrënnt gouf.
Ziler vun dësem Veräin ouni Gewënnzweck sinn:
Oze
Oze ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Tour de Wallonie 2017
Déi 44. Editioun vum Tour de Wallonie, gouf vum 22. bis de 26. Juli 2017 a Wallounien tëscht Stavelot an Thuin gefuer. Et goung iwwer eng Streck vun 908,7 km an d'Course stoung um Kalenner vun der UCI Europe Tour 2017 an der Kategorie 2.HC.
René Clair
De René Clair, gebuer den 11. November 1898 zu Paräis a gestuerwen de 15. Mäerz 1981 zu Neuilly-sur-Seine, war e franséische Regisseur a Schrëftsteller.
De Clair war de Jong vun engem Seefefabrikant. 1918 huet hien ugefaangen als Journalist ze schaffen. Vun 1922 un huet hie sech ëmmer méi vun der Film- an Theaterwelt ugezu gefillt, ufanks als Dréibuchauteur, méi spéit als Regisseur. 1924 huet hien de Ballett Relâche vum Eric Satie op de Champs-Élysées op d'Bün bruecht, méi spéit am Joer huet hie beim dadaistesche Kuerzfilm Entr’acte Regie gefouert, woumat en op ee Coup berüümt gouf. An den 1930er Joren huet de Clair sech international en Numm gemaach mat sengen avant-gardisteschen a kënschtleresch innovative Filmer, wourënner À nous la liberté (1930), Le Million (1931, e Musekfilm) a 14 juillet (1933). 1936-1937 huet hien zu London geschafft, an duerno nees bis de Juli 1940 a Frankräich. Nom däitschen Iwwerfall ass hien an d'USA emigréiert, wou en de Krich iwwer blouf an zu Hollywood 4 Filmer gedréint huet, déi Succès haten. Och no 1945 huet hien a Frankräich weider Filmer gemaach, wouvunner Les Grandes Manœuvres (1955) mat der Michèle Morgan, dem Gérard Philipe an der Brigitte Bardot international Erfolleg haten.
Zanter 1994 vergëtt d'Accadémie all Joer de Prix René Clair fir engem Cineast säi ganzt cinematograhescht Wierk auszezeechnen.
Döbling
Döbling ass den 19. Wiener Gemengebezierk.
Haupeschkierch zu Kauneref
D'Kierch zu Kauneref ass eng kathoulesch Kierch déi zur Par Öewersauer Saint-Pirmin, zum Dekanat Norden an zu der Stauséigemeng gehéiert.
De Patréiner vun der Kierch ass den hellegen Haupert, deem säi Fest den 3. November gefeiert gëtt.
D'Kierch steet zentral an der Uertschaft op der Strooss An der Lee. Nieft der Kierch ass de Kierfecht ugeluecht.
Geschicht
Déi haiteg Kierch staamt aus dem Joer 1750, dat uewen op der Westsäit vum Tuerm mat Ankerkreep uginn ass. Virdru gouf et schonn eng Parkierch, déi awer zirka 1 km ëstlech vum Duerf op der Gewan stoung, déi dofir haut nach den Numm Al Kiirch dréit. Op där Plaz ass haut näischt méi vun der aler Kierch ze gesinn, et erënnert nëmmen nach eng kleng Kapell un d'Kierch an e Gedenksteen un déi Leit aus der Par, déi um Kierfecht ronderëm bis 1750 begruewe goufen. Duerch Dokumenter ass awer gewosst, datt am Joer 1615 Reparaturen um Kiercheschëff gemaach goufen. Tëscht 1680 a 1700 goufe Reparaturen um Chouer an um Tuerm gemaach a 1725 Reparaturen um Daach.
Wéi aus Dokumenter vu 1721 ervirgeet gouf et zu Kauneref selwer awer och nach eng Kapell, un déi op Wonsch vum Paschtouer Huberti eng Sakristei sollt ugebaut gi fir d'Ornamenter vun der Parkierch besser kënnen ze versuergen. Am Joer 1729 huet de Paschtouer Huberti scho probéiert, fir en Neibau vun der Parkierch am Duerf ze erreechen, koum domat awer net duerch. 1735 krut déi al Parkierch nach en neien Altor, dee vum Konschtschräiner Jean-Georges Scholtus vu Baaschtnech geliwwert gouf. Dësen Altor gouf no dem Neibau 1750 an déi nei Kierch iwwerholl. Als eenzege baulechen Iwwerrescht vun der aler Kierch ass an der Südsäit vun der neier Kierch eng stenge Sakramentsnisch mat engem gotesche Bou erhalen, déi als Dafnisch ëmfunktionéiert gouf.
1749 koum et ënner dem Paschtouer Vietor zu enger Decisioun fir eng nei Kierch mat engem Kierfecht op engem Terrain am Duerf ze bauen. D'Kierch gouf de 27. Juni 1769 vum Weihbëschof vu Léck, dem Karl-Alexander vun Arberg a Vallengin konsekréiert. Gréisser Ëmbaute goufen un der Kierch kengt gemaach, awer eng Rei méi kleng Renovatiounen an Erneierungen. 1895 goufe Kierchebänken ugeschaaft, 1896 d'Sakristei ugebaut, 1904 en Duxall iwwer de Beichtstill am Agank vum Schëff gebaut, 1922 d'Säitenaltär vum Sculpteur J. Peters renovéiert, 1925 de Chouer mat Zeene vum Hubertus a Pirminus ausgemoolt an 1945 d'Fassad erneiert.
Bis de 7. Mee 2017 war d'Kierch vu Kauneref och d'Parkierch vun der Par Kauneref, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Zur fréierer Par Kauneref huet ausser der Parkierch vu Kauneref och nach d'Pirminuskapell vu Kauneref an d'Kierch vu Bidscht gehéiert.
D'Klacken
Well d'Kiercheklacke wärend der Zäit vun der franséischer Revolutioun konfiskéiert an ageschmolt goufen, krut d'Kierch 1873 ënner dem Paschtouer Mathias Daman dräi nei Klacken, déi vun der belscher Klackegéisserei Causard vun Tellin gegoss goufen. Allen dräi Klacken hunn e Chronogramm, dat d'Joreszuel 1873 ergëtt.
Montigny-lès-Cherlieu
Montigny-lès-Cherlieu ass eng franséisch Gemeng am Departement Haute-Saône an der Regioun Bourgogne-Franche-Comté am Dall vun der Ougeotte.
Orpierre
Orpierre ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Barbara Stanwyck
D'Barbara Stanwyck, gebuer als Ruby Catherine Stevens de 16. Juli 1907 zu Brooklyn a gestuerwen den 20. Januar 1990 zu Santa Monica a Kalifornien, war eng US-amerikanesch Schauspillerin.
Si huet fir de Kino a Filmer vu bekannte Regisseure wéi: Frank Capra, William A. Wellman, George Stevens, Cecil B. DeMille, Anthony Mann, Fritz Lang an Douglas Sirk matgespillt.
Si war awer och bekannt duerch d'Roll vun der Victoria Barkley an den 112 Episode vun der Televisiounsserie The Big Valley (1965-1969).
CR348
Den CR348 ass e Chemin repris an de Kantonen Dikrech a Klierf a geet vun Ettelbréck an nërdlecher Richtung bis op Konstem.
Den CR348 ass ronn 21,6 km laang.
Le caïd
Le caïd ass e lëschtege franséische Kriminalfilm vum Bernard Borderie aus dem Joer 1960 no dem Roman Le grand caïd vum Claude Orval.
Ëm wat geet et am Film?
De Professer Migonet (Fernandel) gëtt ouni et ze wëllen an en Hold-up verwéckelt…
Guy Madison
De Guy Madison, gebuer als Robert Ozell Mosley den 19. Januar 1922 zu Bakersfield a Kalifornien a gestuerwen de 6. Februar 1996 zu Palm Springs, war en US-amerikanesche Schauspiller.
Koselsk
Koselsk (op Russesch: Козельск) ass eng Stad am Oblast Kaluga am Zentralrussesche Federatiounskrees a Russland. Se läit eng 72 km südwestlech vu Kaluga.
Guy Madison
Dem Guy Madison seng Filmcarrière spillt sech bis 1959 an den USA of, duerno dann an Europa haaptsächlech an Italien.
Koselsk
Et ass de Verwaltungszentrum vum Distrikt Koselsk. Si huet Awunner (Stand ) an eng Fläch vun zirka 10 km².
Miles Malleson
De Miles Maleson war haaptsächlech an Niewerollen ze gesinn an huet sou an enger 130 Kinos- an TV-Filmer matgespillt. Als Dréibuchauteur huet hie fir eng 40 Filmer um d'Dréibuch matgeschriwwen.
Canton de Brignais
De Canton de Brignais ass eng franséisch administrativ Andeelung am Arrondissement Villefranche-sur-Saône, am Departement Rhône an der Regioun Auvergne-Rhône-Alpes.
Haaptsäit/Op engem/Mee
All Dag gëtt op der Haaptsäit eng kleng Lëscht vun deene wichtegsten Evenementer gewisen, déi op deem Dag geschitt sinn. Op dëser Säit sinn d'Schabloune vum Mount Mee.
Abrëll < < < Mee > > > Juni
Grand Prix de Denain 1980
Déi '''22. Editioun vum Grand Prix de Denain''' gouf den 8. Abrëll 1980 gefuer. D'Course gouf vum Belsch Léo Van Thielen gewonnen.
Karel Lamač
De Karel Lamač, gebuer de 27. Januar 1897 zuPrag a gestuerwen den 2. August 1952 zu Hamburg, war en tschechesche Filmregisseur, Dréibuchauteur a Schauspiller.
Hien huet vill vu senge Filmer ënner dem Numm Carl Lamac oder Karl Lamac réaliséiert.
Tour de Wallonie 2016
Déi 43. Editioun vum Tour de Wallonie, gouf vum 22. bis de 27. Juli 2016 a Wallounien tëscht Charleroi an Dison gefuer. Et goung iwwer eng Streck vun 931,9 km an d'Course stoung um Kalenner vun der UCI Europe Tour 2016 an der Kategorie 2.HC.
Brigittenau
Brigittenau ass den 20. Wiener Gemengebezierk.
Véronique Fauconnet
D'Véronique Fauconnet, gebuer de 26. August 1966 zu Villejuif, ass eng franséisch Schauspillerin a Regisseurin. Si ass d'artistesch Direktesch vum TOL.
Si huet Arts dramatiques an Diktioun um Conservatoire vun der Stad Lëtzebuerg studéiert.
D'Véronique Fauconnet ass mat dem lëtzebuergesche Filmproduzent, Theater- a Filmregisseur an Dréibuch- an Theaterauteur Nicolas Steil bestuet.
Jussey
Jussey ass eng franséisch Gemeng am Departement Haute-Saône an der Regioun Bourgogne-Franche-Comté.
Un acte d'amour
Un acte d'amour ass e franséiesch-US-amerikanesche Film vum Anatole Litvak aus dem Joer 1953. En ass de 17. Dezember 1953 an den USA erauskomm an de 7. Mee 1954 am Frankräich.
E baséiert um Alfred Hayes sengem Roman The Girl on the Via Flaminia.
Wourëms geet et am Film?
De Robert Teller besicht an de fréien 1950er Joren en Hafen am Süde vu Frankräich an denkt zeréck u seng Zäit an der Arméi kuerz nodeems Paräis befreit gouf.
Deemools huet e sech en Zëmmer an engem Hotel-Restaurant gelount fir vun der Kasär an deenen aneren Zaldoten e bëssen Ofstand ze kréien. D'Lisa Guyadec, e Weesekand ouni Suen a Pabeieren, sicht e Wee fir den Autoritéiten z'entwutschen a freet de Robert fir se als seng Fra auszeginn. Obwuel de Robert him uganks kee Vertrauen afléisst fängt d'Lisa u sech ze verléiwen.
Bei enger Schwaarzmaartrazzia gëtt d'Lisa verhaft a kënnt an de Bing, wat se (wéi de Jean Valjean) op éiweg als kriminell brandmarkt.
De Robert huet sech bis dohin awer och schwéier an hatt verkuckt a wëll et bestueden. Dofir brauch en d'Erlabnes vu sengem Supérieur, mee säi Capitaine refuséiert well e mengt hee wéisst am beschte wat gutt fir seng Männer ass. De Robert gëtt direkt aus Paräis fort versat, heen desertéiert mee gëtt verhaft. D'Lisa fillt sech lo nach méi verlooss well de Robert net fir hir Hochzäit erschéngt.
Bordeaux
Bordeaux ass eng Stad a Frankräich. Bordeaux huet 229.900 Awunner, ass d'Haaptstad vun der Regioun Nei-Aquitaine a vum Departement Gironde, a läit op der Garonne. Zu Bordeaux ass och d'Prefektur vum Departement Gironde. Bordeaux ass den Zentrum vun der Bordeaux-Wäigéigend.
Nintendo Switch
D'Nintendo Switch (Codenumm NX) ass eng Spillconsole vun der japanescher Firma Nintendo. Als Nofollger vun der Wii U verfollegt se en hybriden Hardware-Konzept. Et gëtt se als stationär Console op der Tëlee grad ewéi als Handconsole mat Steierelementer déi een erofhuele kann.
Se koum den 3. Mäerz 2017 op de Maart.
Pierre-Joseph Maisonnet
Säi Liewen
Sou wéi säi Papp, war de Pierre-Joseph och Dekorateur a Restaurateur vu Biller, wéi et aus enger Annonce am Luxemburger Wochenblatt vum 14. Abrëll 1821 ervirgeet: "Peter Joseph Maisonnet, Sohn (der ältere) Beaumontgasse Nr. 48, hat die Ehre einem hochgeehrten Publikum den von ihm neu erfundenen dauerhaften Vergoldungslack zu Spiegel- und Bilderrahmen,... zu empfehlen. Er übernimmt alle Gegenstände der gedachten und ähnlichen Art zum Vergolden mit diesem Lack..."
Rue Vauban
D'Rue Vauban ass eng Strooss am Pafendall an der Stad Lëtzebuerg. Se verleeft vun der Pafendaller Kierch a Richtung Süd-Oste bis un d'Grenz vum Quartier wou se op der Héicht vun der Hondhausbréck an d'Allée Pierre de Mansfeld (Clausen) iwwergeet. Se ass en Deel vum CR218.
D'Strooss dréit den Numm vum franséische Generol a Festungsingenieur Sébastien Le Prestre de Vauban.
Le chevalier de Pardaillan
Le chevalier de Pardaillan ass e franséisch-italieeneschen Abenteuerfilm vum Bernard Borderie aus dem Joer 1962 no engem Roman vum Michel Zévaco.
Ëm wat geet et am Film?
Am 16. Joerhonnert versicht de Jean de Pardaillan d'Isabelle d'Entraigues virum Henri de Guise ze schützen…
Janette Scott
D'Janette Scott, gebuer als Thora Janette Scott de 14. Dezember 1938 zu Morecambe an England, ass eng englesch Schauspillerin.
Dwars door de Westhoek
Dwars door de Westhoek (Queesch duerch de Westhoek) ass eng belsch Vëloscourse vun engem Dag fir Dammen.
Se gëtt an der Géigend ëm Boezinge gefuer. D'Course gouf 2009 gegrënnt a gehéiert zanter 2010 zum Kalenner vun der UCI an der Kategorie 1.1 (Kategorie 1.2 vun 2010 bis 2012). Se gëtt iwwer eng Distanz vun ongeféier 125 Kilomerter gefuer.
Medyn
Medyn (op Russesch: Медынь) ass eng Stad am Oblast Kaluga am Zentralrussesche Federatiounskrees a Russland. Se läit eng 62 km nordwestlech vu Kaluga.
Et ass de Verwaltungszentrum vum Distrikt Medyn. Si huet Awunner (Stand ). D'Stad huet eng Fläch vun zirka 16 km².
Medyn gouf am Joer 1386 als Duerf fir d'alleréischt ernimmt. 1777 krut et d'Stadrechter. .
Gemeng Houschent
Houschent war bis Enn 2011 eng lëtzebuergesch Gemeng am Kanton Dikrech. Si huet du mat de Gemengen Housen an Konstem zu der Gemeng Parc Housen fusionéiert. Haaptuert vun der fréierer Gemeng war d'Uertschaft Houschent.
Canton de Genas
De Canton de Genas ass eng franséisch administrativ Andeelung am Arrondissement Villefranche-sur-Saône, am Departement Rhône an der Regioun Auvergne-Rhône-Alpes.
Messier 66
Zesumme mam Messier 65 an dem NGC 3628 bilt déi Galaxis d'Leo-Triplett, de Kär vun der M66-Galaxiëgrupp, déi op ongeféier 30 Millioune Liichtjoer (10 Mpc) Distanz läit. Am M66 gouf d'Supernova SN 1989B (Typ Ia) an déi méiglech Supernova SN 1997bs observéiert, woubäi dat och en LBV-Ausbroch hët kënne gewiescht sinn.
D'Galaxis ass scho mat enger Spektiv z'erkennen. Si gouf den 1. Mäerz 1780 vum franséischen Astronom Pierre Méchain entdeckt.
Raincourt
Raincourt ass eng franséisch Gemeng am Departement Haute-Saône an der Regioun Bourgogne-Franche-Comté.
Rocambole (Film 1963)
Rocambole ass e franséisch-italieenesche Spionagefilm vum Bernard Borderie aus dem Joer 1963 no de Bicher vum Ponson du Terrail.
Ëm wat geet et am Film?
De Rocambole, dee fir dout gehale gouf, daucht erëm zu London op…
M66-Grupp
D'M66-Grupp, och bekannt als Leo-Triplett, ass eng kleng Galaxiëgrupp am Stärebild Leo. Si läit ongeféier 35 Millioune Liichtjoer vun eis ewech.
An der Galaxiëgrupp sinn de Messier 65, de 66, an d'Spiralgalaxis NGC 3628. Si gëtt dacks als Ënnergrupp vun der Leo-I-Grupp gefouert.
La Bâtie-Montsaléon
La Bâtie-Montsaléon ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Arletty
D'Arletty, gebuer als Léonie Bathiat, de 15. Mee 1898 zu Courbevoie am Departement Hauts-de-Seine, a gestuerwen den 23. Juli 1992 zu Paräis, war eng franséisch Schauspillerin.
La Classique Morbihan
La Classique Morbihan ass eng franséisch Vëloscourse fir Dammen déi zanter 2015 ëm Plumelec gefuer gëtt.
Um Kalenner vun der UCI war se 2015 an der Kategorie 1.2 an zanter 2016 ass se 1.1 klasséiert.
Valentino Camarda
De Valentino Camarda, gebuer den 22. Juli 1960 zu Déifferdeng, ass e lëtzebuergesche Moler.
Als Autodidakt huet hien eng Ausbildung am Institut supérieur de technologie zu Lëtzebuerg gemaach.
Il mio nome è Nessuno
Il mio nome è Nessuno ass en italieenesch-däitsch-franséische Film vum Tonino Valerii aus dem Joer 1973.
Ëm wat geet et am Film?
Den amerikanesche Westernheld Jack Beauregard wëll d'USA verloossen a sech an Europa zur Rou sëtzen. Den Nobody wëll him dobäi hëllefen…
Concours littéraire national 2012
De Concours littéraire national 2012, dee wéi déi Jore virdru vum Kulturministère organiséiert gouf, huet sech 2012 ëm Novelle gedréit.
Den 1. Präis goung un d'Elise Schmit fir hiert Wierk Im Zug, deen 2. un den James Leader fir "Rendition" an den drëtte Präis goung ex aequo un de Gast Groeber fir "Eng Duerfidyll" an un d'Carla Lucarelli fir "Le prix du silence".
Den éischte Präis an der Kategorie "Jugend" krut d'Nora Wagener fir "Der Sonntagsgreis" an deen zweeten d'Diane Neises fir "Hondsliewen". D'Vicky Jungbluth krut fir "Sehnsucht" eng Spezialmentioun.
De Jury huet sech, ënner der Presidence vun der Josée Zeimes, zesummegesat aus Anne-Marie Reuter, Jean Back, Ian De Toffoli a Jeff Schmitz.
D'Präissiwwerreechung war de 5. Dezember 2012.
Gye
Gye ass eng franséisch Uertschaft a Gemeng am Departement Meurthe-et-Moselle an der Regioun Grand Est.
François-Ernest Vannérus
De François-Ernest Vannérus, gebuer den 18. Abrëll 1830 zu Dikrech als Vannerus (ouni Accent) a gestuerwen den 20. Februar 1908 zu Ixelles, war e lëtzebuergesch-belschen Industriellen a Politiker.
Hie war tëscht 1865 bis 1876 Industriellen zu Dikrech, wou hie Proprietaire vun der Fonderie de Diekirch war.
1863 huet hie sech mat der Marie Rosine Lejeune vun Arel bestuet.
Rosa Lëtzebuerg
Rosa Lëtzebuerg ass eng Asbl, déi sech fir d'Rechter vun homo- a bisexuelle Leit asetzt.
François-Ernest Vannérus
Seng Eltere waren den Dikrecher Notaire François-Julien Vannerus (1779-1850) an d'Marie Madeleine Ernestine Siville (1799-1872) vu Baaschtnech.
Rosa Lëtzebuerg
Den Zweck vu Rosa Lëtzebuerg ass et:
Geschicht
Rosa Lëtzebuerg ass de 6. Juni 1996 vu Männer a Frae gegrënnt ginn, nodeem de Schutzalter vun Homo- sou wei Heterosexueller 1992 gläichgestallt an d' I.G.H.L., Initiativgrupp Homosexuell Lëtzebuerg opgeléist gouf. Heiduerch ass d'Theematik souwéi d'Problemer vun der LGBT-Communautéit fir eng Zäit quasi guer net méi ëffentlech thematiséiert ginn.
Ze vill schwammeg Ziler an eng ze grouss Diversitéit, wouduerch keng Eenheet z'organiséiere war, hunn der Carmen Kronshagen no, Grënnungsmember vu Rosa Lëtzebuerg, zu enger Opléisung vun der I.G.H.L. gefouert. De Marc Grond, éischte President vu Rosa Lëtzebuerg, huet de Problem bei der I.G.H.L. éischter an der Angscht vun de Membere gesinn, fir eppes an der Ëffentlechkeet z'organiséieren. D'Tatsaach, datt de Marc Grond iwwer laang Jore quasi déi eenzeg Persoun war, déi als Intressevertrieder fir d'Lëtzebuerger Homosexueller an der Ëffentlechkeet stoung, weist däitlech a wéi enger Anonymitéit Schwuler a Lesben nach zu deem Zäitpunkt versonk waren.
Memberen
Den Etienne Schneider, deen 2012 Wirtschaftsminister gouf, ass Grënnungsmember vu Rosa Lëtzebuerg a war éischte Sekretär vun der a.s.b.l. Weider bekannt Memberen, déi sech aktiv an der Asbl engagéieren, sinn de Marc Angel souwéi den Andy Maar.
TransCulturelles
TransCulturelles, als schwul-lesbesche Filmfestival, war am Joer 2000 fir d'éischt Kéier an Zesummenaarbecht mat Stop-Aids, deemools nach ënner dem Numm “Festival du Film Gay et Lesbien”.
2009 war de leschte Festival Transculturelles. Aus Manktem u Personal gouf d'Organisatioun zu Gonschte vum Gaymat agestallt, dee vun 2010 un e Festival vun enger Woch gouf.
Blondefontaine
Blondefontaine ass eng franséisch Gemeng am Departement Haute-Saône an der Regioun Bourgogne-Franche-Comté.
Marktkirche (Wiesbaden)
Déi neigotesch  Marktkirche (Maartkierch) ass déi gréisst evangeelesch Kierch zu Wiesbaden. Si steet am Stadzentrum op der Schlossplatz a gouf tëscht 1853 an 1862 gebaut.
Jökulsárlón
Jökulsárlón (isl. fir "Gletscherflosslagun") ass dee gréissten a bekanntste Gletscherséi an Island. E läit um südleche Bord vum Gletscher Vatnajökull um Breiðamerkursandur tëscht dem Skaftafell-Nationalpark an der Uertschaft Höfn, um Terrain vun der Gemeng Hornafjörður.
En huet eng Fläch vu ronn 18 km² an ass, mat enger Déift vun 248 Meter, deen déifste Séi vun Island.
De Jökulsárlón ass bekannt fir d'Äisbierger, déi drop schwammen, an déi vun der Gletscherzong vum Breiðamerkurjökull ofgebrach sinn. Se kënne bis zu 15 Meter héich ginn, an hunn dacks verschidde Faarwen, tëscht Schwaarz (wat vun den Äsche vu Vulkaner hierkënnt) iwwer Wäiss bis Hellblo.
De Jökulsárlón leeft iwwer an de kuerze Stroum Jökulsá á Breiðamerkursandi, dee kuerz dono an d'Mier leeft. Geleeëntlech gëtt duerch d'Gezäiten Mierwaasser an de Séi gedréckt, sou datt de Séi am Wanter, wéinst dem Salzgehalt, net zoufréiert.
An de leschte Joerzéngten ass de Séi méi grouss ginn, well de Gletscher méi séier schmëlzt.
Eng Rëtsch bekannt Filmer goufen um Jökulsárlón gedréint, wéi Tomb Raider, Beowulf & Grendel, Batman Begins an déi zwéin James-Bond-Filmer Die Another Day an A View to a Kill.
Fondation Paul Finet
D'Fondatioun Paul Finet, ass eng Arichtung fir d'allgemengt Wuel, déi vun der Héijer Autoritéit vun der CECA no Lëtzebuerger Recht geschaf gouf an den Numm vum Paul Finet dréit.
Dat ass geschitt, fir seng grouss Verdéngschter am soziale Beräich ze honoréieren. De Grond war dat tragescht Ongléck an der Kuelegrouf Marienthal an der Saar 1962, bei dem 299 Aarbechter ëm d'Liewe komm sinn, a puer honnert Kanner hire Papp verluer hunn. D'Fondatioun hat an huet als Zweck, all dës Kanner, wéi och aner Affer vun Accidenter a Beruffskrankheeten, am Beräich vun der Montanunioun z'ënnerstëtzen. Si gëtt geréiert vun engem Verwaltungsrot ënner dem Virsëtz vum EU-Kommissiounsmember, dee fir d'Sozialfroen zoustänneg ass.
Valdoule
Valdoule ass eng nei franséisch Gemeng am Departement Hautes-Alpes an der Regioun Provence-Alpes-Côte d'Azur.
Canton de Thizy-les-Bourgs
De Canton de Thizy-les-Bourgs ass eng franséisch administrativ Andeelung am Arrondissement Villefranche-sur-Saône, am Departement Rhône an der Regioun Auvergne-Rhône-Alpes.
Valdoule
Déi nei Gemeng Valdoule ass den 1. Juli 2017 bei der Fusioun vne de fréiere Gemenge Bruis, Montmorin a Sainte-Marie entstanen. Den Haaptuert vun der Gemeng ass Bruis.
À toi de faire... mignonne
À toi de faire… mignonne ass e franséisch-italieenesche Spionagefilm vum Bernard Borderie aus dem Joer 1963 nom Roman Your deal, my lovely vum Peter Cheyney.
Ëm wat geet et am Film?
De Lemmy Cautiom erëm op der Sich no Spiounen a Verbriecher an de Film geet zu Enn mat enger riseger Kläpperei bei där eng ganz Molkerei a Stecker geluet gëtt.
Lay-Saint-Remy
Lay-Saint-Remy ass eng franséisch Uertschaft a Gemeng am Departement Meurthe-et-Moselle an der Regioun Grand Est. Duerch d'Gemeng leeft de Marne-Rhäin Kanal deen do duerch en 850 Meter laangen Tunnel féiert.
Lëscht vun de Buergermeeschtere vu Keel
Hei ass d'Lëscht vun de Buergermeeschtere vun der Gemeng Keel vu 1795 un.
Faarwege Film
Faarwege Film ka fir 2 verschidde Begrëffer gebraucht ginn:
Dorothée Neff
D'Dorothée Heff, gebuer 1988 zu Karlsruhe, ass eng däitsch-lëtzebuergesch Schauspillerin a Sängerin.
Si huet 2006 an 2007 Jazzgesang, Piano an Trombonn zu Köln studéiert, fir dann 2010 e B.Sc. an Neuropsychologie zu London ze maachen. Dono huet si ë. a. op der Folkwang Universität der Künste an um Royal Conservatoire of Scotland Schauspill studéiert, souwéi Clownerie beim Philippe Gaulier zu Paräis, an Noh-Theater zu Kyoto.
Sorbiers (Hautes-Alpes)
Sorbiers ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Zeréck (Film)
Ëm wat geet et am Film?
Aus ganz verschiddene Grënn mussen d'Camille an den Thomas no enger Hochzäit zeréck an hiren Hotel. Well et scho spéit ass decidéieren se, de Wee duerch eng eidel Stad zesummen ze trëppelen, och wa se sech net terribel sympatesch sinn. Et stellt sech eraus datt se sech scho vu méi laang hier kennen...
Soss
Zeréck gouf vum Lëtzebuerger Filmfong ënnerstëtzt. De Film gouf bannent dräi Deeg am Wanter 2020/21, an der Zäit vum zweete Confinement vun der COVID-Pandemie an Stad Lëtzebuerg gedréint. , D'Protagonisten trëppele vun Neimënster am Gronn, duech d'Alstad iwwer d'Rout Bréck bis op d'Place de l'Europe um Kierchbierg.
Saint-Pierre-d'Argençon
Saint-Pierre-d'Argençon ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Luxembourg Marching Band
D'Luxembourg Marching Band (och: Lumaband) ass eng Marching Band déi sech aus Perkussiouns-, Holz- a Blechblosinstrumenter zesummesetzt. D'Luxembourg Marching Band ass e Veräin ouni Gewënnzweck (a.s.b.l.) dee bei der Union Grand-Duc Adolphe (UGDA) affiliéiert ass. D'Band gouf 2006 gegrënnt an huet hire Sëtz zu Déifferdeng.
Historique
D'Lumaband ass déi éischt a bis ewell och eenzeg lëtzebuergesch Marching Band. Nodeems sech 2005 eng Grupp vun 32 Musikanten zesummegedoen hat, gouf d'Band offiziell den 1. Mäerz 2006 zu Déifferdeng gegrënnt. Kuerz drop, den 30 Mäerz, goufen d'Statute beim Registre de Commerce et des Sociétés (RCSL) deposéiert. De Grënnungscomité huet sech zesummegesaat aus dem Philippe Genot (President), Yannick Genot (Dirigent), Tom Genot (Keessier), Tom Scholtes (Secrétaire), Benoît Schmeler (Vice-President), Dan Foetz, Fernand Schmeler a Sonia Klein. Hire musikalesche Repertoire an hir Formatiounen orientéieren an inspiréieren sech un dem Modell vun de modernen amerikanesche Marching Banden déi et esou schonn zënter dem 19. Joerhonnert gëtt.
Aktivitéiten
Zu de reegelméissegen Aktivitéite vun der Luxembourg Marching Band gehéiere Concerten am An- an Ausland (Frankräich, Belsch, Däitschland, Italien) wéi awer och d'Organisatioun vu sportlechen (Luma Band Summer Cup, 2007-2017) a kulturellen (Lëtzebuerger Dag, 2018) Evenementer. Zu Lëtzebuerg trëtt d'Lumaband reegelméisseg op Kavalkaden an diverse Festivallen op. Zanter 2010 gëtt am Zweejorestakt am « Centre sportif » zu Déifferdeng e Galaconcert organiséiert, d'Luxembourg Marching Band Show.
Follgend Optrëtter vun der Luxembourg Marching Band sinn ervirzehiewen:
Am Joer 2018 hat d'Lumaband 40 aktiv Musikanten. De Grënnungsmember Yannick Genot dirigéiert a leet d'Band zanter 2006.
Barges (Haute-Saône)
Barges ass eng franséisch Gemeng am Departement Haute-Saône an der Regioun Bourgogne-Franche-Comté.
Rue Saint-Mathieu
D'Strooss huet den Numm vum Patréiner vun der Kierch, dem hellegen Téiwes.
Bankomat
E Bankomat/Bancomat ass en techneschen Apparat, mat deem een am Self-service u Boergeld (Billjeeën) erukënnt, dat engem vu sengem Compte-courant ofgebucht gëtt. Fir dës Operatioun brauch een eng Debit- oder Kreditkaart, an eng Geheimzuel, déi zu der Kaart passt. Bei moderne Bankomate kann een uginn, a wat fir enger Stéckelung ee gär seng Schäiner hätt. Bei verschiddene kann een och Suen abezuelen, oder a méi wéi enger Wärung Schäiner ophiewen.
Rue Saint-Mathieu
Tëscht 2015 an Enn 2017 gouf am Descherwee déi nei Zuchhalt Gare Kierchbierg-Pafendall op der Eisebunnsstreck Lëtzebuerg-Ëlwen gebaut, zesumme mat engem Funiculaire a Richtung Kierchbierg.
Bankomat
Deen éischte Bankomat gouf de 27. Juni 1967 an enger Londoner Agence vun der Barclays Bank a Betrib geholl.
Opbau
D'Haaptstéck vun engem Bankomat ass e Coffre-fort, deen an der Reegel fest agemauert oder am Buedem verankert ass. Do dernierft spillt e PC eng wichteg Roll, dee verschidde Peripherie-Deeler steiert:
Zu Lëtzebuerg
Zu Lëtzebuerg gouf deen éischte Geldautomat den 11. Mee 1982 op der Post, op der Stater Gare, a Betrib geholl. E war just fir d'Cliente vun der Post, a krut den Numm Postomat. E knappst Joer drop, de 25. Abrëll 1983 goufen déi éischt Automaten an de Banken agefouert a kruten den Numm Bancomat. Et ware 16 där Këschten, déi deen Dag a Filiale vun der Banque Générale du Luxembourg, der Banque internationale à Luxembourg an der Spuerkeess installéiert goufen. Eng jett aner koumen no. 2017 gouf et 528 sou Automaten, déi am ganze Land verdeelt sinn. Mat (theoreeteschen) 911 Bankomate pro eng Millioun Awunner läit Lëtzebuerg op 8. Plaz vun den EU-Länner mat de meeschte Bankomaten op de Kapp.
Vun 2018 gouf et eng Rëtsch vun Attacken op Bankomaten duerch organiséiert Banden: Tëscht 2018 an Abrëll 2022 goufe 14 Automate gesprengt fir d'Suen ze klauen. Verschidde vun dësen attackéierten Automate goufen nees vun de Banken opgemaach, aner bloufen zou a goufen ausgebaut. Wéi vill Sue fortkoumen, hunn déi geschiedegt Banken net matgedeelt.
CR349
Den CR349 ass e Chemin repris am Kanton Dikrech a geet vu Waarken an nordwestlecher Richtung bis op Kiemen.
Den CR349 ass ronn 10,1 km laang.
Seignosse
Seignosse ass eng franséisch Gemeng am Departement Landes an der Regioun Nei-Aquitaine.
Bonifatiuskirche (Wiesbaden)
D'Bonifatiuskirche ass déi gréisst kathoulesch Kierch zu Wiesbaden. Si steet am Stadzentrum. D'Neigotikkierch ass vun 1844 bis 1849 gebaut ginn. Déi Kierch ass déi eelst vu Wiesbaden.
Jean Choux
De Jean Choux, gebuer de 6. Mäerz 1887 zu Genf a gestuerwen de 6. Mäerz 1946 zu Paräis war e franséisch-Schwäizer Filmregisseur an Dréibuchauteur.
Courbevoie
Courbevoie ass eng franséisch Gemeng am Departement Hauts-de-Seine an der Regioun Île-de-France.
NGC 2622
Den NGC 2622 ass eng Starburst- a Seyfertgalaxis am Stärebild Cancer. Si läit ronn 400 Millioune Liichtjoer vun eisem Sonnesystem ewech an huet en Duerchmiesser vun zirka 110.000 Liichtjoer.
D'Galaxis gouf den 29. Mäerz 1865 vum Astronom Albert Marth mat engem 48-Inch-Reflekter entdeckt.
Société générale de Belgique
D'Société générale de Belgique (nl: Generale Maatschappij) war eng belsch Holding an Investmentfirma, déi 1822 vum Wëllem I. vun Holland als Algemeene Nederlandsche Maatschappij ter Begunstiging van de Volksvlijtgegrënnt gouf an déi bis 2003 existéiert huet, wéi hiren dunn nëmme méi eenzegen Aktionär Suez Lyonnaise des Eaux se mat Tractebel su der Suez-Tractebel fusionéiert huet.
Geschicht
1822 huet den hollännesche Kinnek Wëllem I. d 'Algemeene Nederlandsche Maatschappij ter Begunstiging van de Volksvlijt gegrënnt, där hiert Zil et war, duerch Investitiounen an d'Infrastruktur (Stroossen, Kanäl,...) an an d'Industrie den allgemenge Liewensstandard am Land ze erhéijen. De Bau vum (ni fäerdeg gebauten) Meuse-Musel-Kanal z. B. ass uganks vun hir finanzéiert ginn. No der belscher Revolutioun vun 1830 an der Onofhängegkeet vun der Belsch gouf d'Gesellschaft belsch an huet sech Société générale de Belgique genannt. Tëscht 1831 an 1836 huet se grouss Deeler vun hirem Landbesëtz (28.000 Hektar, d'Hallschent dovu Bëscher) verkaf, fir Suen ze kréien, déi s'an d'Industrialiséierung investéiert huet. Bis 1850 war d'Société générale de Belgique sou eppes wéi déi belsch Nationalbank.
Bis zum Zweete Weltkrich huet d'Société générale a Stroossen, Eisebunn a Kanäl investéiert, ausserdeem an d'Schlësselindustrië vum Land. Si war och eng vun den Haaptfirmen, déi an de belsche Kolonien, absënns am Belsche Kongo, aktiv waren. No dem Krach vun 1929 huet se d'Bankaktivitéite vun deene vum Rescht vum Grupp getrennt, dobäi awer d'Majoritéit vun de Parte gehalen. D'Bank housch Générale de Banque (spéider Fortis, elo BNP Paribas Fortis)
Wéi et mat der Schwéierindustrie biergof gaangen ass, ass et och enk fir d'Société générale ginn. Si huet missen hir Bedeelegungen an der Cockerill, der FN, der CMB, der Glaverbel an der Brugeoise et Nivelles verkafen. Versich, sech an der Spëtzenindustire an der Informatik nei Standbeener opzebauen, hu meeschtens feelgeschloen.
1988 huet de Carlo de Benedetti via d'franséisch Gesellschaft Cerus eng OPA op d'Société Générale lancéiert. D'Direktioun vun der SGB, ënner dem René Lamy an dem Étienne Davignon huet sech dogéint gewiert, an der franséischer Grupp Suez d'Preferenz ginn. Dës huet fir d'éischt d'Majoritéit vun de Parten iwwerholl an dunn 1998 de Rescht dovun opkaf.
Claude Celli
Hien ass vun 1986 bis 1991 a Mol- a Graphik-Coursen am Lycée des arts et métiers an der Stad Lëtzebuerg gaangen. Vun 1991 bis 1996 war hien op der d'École Nationale Supérieure des Arts Visuels de la Cambre zu Bréissel. Um Gebitt vun der Lithographie huet hie vun 1996 bis 1999 zousätzlech Studien op der RHOK Akademie (Rijkscentrum Hoger Kunstonderwijs) zu Bréissel gemaach.
Ladislas de Hoyos
De Ladislas de Hoyos gebuer de 27. Mäerz 1939 zu Ixelles an der Belsch a gestuerwen den 8. Dezember 2011 zu Seignosse an de Landes, war e franséische Journalist.
Hien huet fir TF1 geschafft, wou en d'Neiegkeeten um Weekend presentéiert huet. Ee vun den Héichpunkten a senger Carrière war, wéi hien 1972 a Bolivien den Nazikrichsverbiecher Klaus Barbie, dee sech do ënner dem Numm Klaus Altmann verstoppt hat, entlarvt huet.
Nicolas Funck (Foussballspiller)
Den Nicolas Funck oder Nico Funck, gebuer de 17. Oktober 1972, ass e fréiere lëtzebuergesche Foussballspiller.
Tëscht dem 11. Oktober 1997 am 12. Oktober 2002 huet den Nicolas Funck 17-mol fir déi lëtzebuergesch Foussballnationalekipp gespillt.
Vun 1992 bis 1995 huet hie fir FA Red Boys Déifferdeng gespillt, duerno war hie vun 1995 bis 1998 bei der CS Gréiwemaacher. 1998 bis 2001 huet hie fir F91 Diddeleng gespillt an dunn nach vun 2002 bis 2005 fir UN Käerjéng 97.
Aloyse David
Den Aloyse David, gebuer de 25. Juni 1922 zu Bierden a gestuerwen 2014, war e lëtzebuergesche Lokalhistoriker an Auteur.
Den Aloyse David gouf am Zweete Weltkrich vun den Nazien zwangsrekrutéiert. Enn 1942 ass hien desertéiert an huet sech zu Réiden op der Atert bei der Marie Moes, mat deem hie sech den 2. Januar 1945 bestuet huet, verstoppt. Nom Krich ass hien op Dikrech komm, wou hie bis zu senger Pensioun am Joer 1978 als Beamten op der Spuerkeess geschafft huet.
Duerno huet den Aloyse David sech mat Genealogie beschäftegt an ass iwwer dee Wee op déi Dikrecher Lokalgeschicht komm. Hien ass den Auteur vun enger Rei vu Bicher an Artikelen op deem Gebitt.
Rimma Wassiljewna Markowa
Am Joer 1994 krut si den Titel Vollekskënschtlerin vu Russland.
Hire Brudder war de Schauspiller Leonid Markow.
Asada (Moundkrater)
Den Asada ass e klengen Aschlagkrater um nërdleche Rand vum Mare Fecunditatis, nordëstlech vum Krater Taruntius an an direkter Linn nërdlech vum Krater Anville.
Am Joer 1976 gouf de Krater vun der I.A.U. nom japaneschen Astronom Asada Gōryū genannt. Virdrun ass hie mat ‚Taruntius A‘ bezeechent ginn.
Maarkebaach (Houschent)
Bis Enn 2011 war en Deel vun der fréierer Gemeng Houschent (Kanton Dikrech), déi du mat de Gemenge Konstem an Housen zu der Gemeng Parc Housen fusionéiert huet.
Vun der N7 aus Richtung Süde leeft den CR320D an d'Maarkebaach an da viru bis an de Bleesdall, bei de Schéissstand vun der Lëtzebuerger Arméi an der Schilkeschleedchen.
Geographie
Maarkebaach läit ëstlech vun der Baach mam selwechten Numm.
Alfred Dreyfus
Den Alfred Dreyfus, gebuer den 9. Oktober 1859 zu Mulhouse a gestuerwen den 12. Juli 1935 zu Paräis, war e franséischen Offizéier. Seng onjustifiéiert Verurteelung wéinst Landesverrot huet 1898 d'Dreyfus-Affär ausgeléist, déi Frankräich innepolitesch an eng déif Kris gestierzt huet.
Den Alfred Dreyfus war den néngten a jéngste Jong vun engem jiddeschen Textilentrepreneur. Nom Däitsch-Franséische Krich, wéi d'Elsass däitsch gouf, ass d'Famill op Paräis geplënnert. Hien huet 1878 den Opnamexame fir op d'École polytechnique gepackt a gouf Beruffsoffizéier als Artillerist. Duerno huet hien d'École supérieure de guerre gemaach a gouf zum État-majorsoffizéier ausgebilt.
Den 21. Abrëll 1890 huet hien d'Lucie Hadamard (1869–1945) bestuet, d'Duechter vun engem Diamantenhändler an d'Schwëster vum Mathematiker Jacques Salomon Hadamard. Si kruten zwee Kanner: de Pierre (1891–1946) an d'Jeanne (1893–1981).
1893 gouf den Dreyfus, deen an der Tëschenzäit zum Kapitän befërdert gi war, an den Etat-major versat.
D'Dreyfus-Affär
Am September 1894 huet de franséischen Auslandsgeheimdéngscht (Deuxième Bureau) matkritt, datt en Informant am franséische Militär den Däitschen Insider-Informatiounen iwwer d'Artillerie zoukomme geloss hat. De Verdacht ass séier op den Artillerist Alfred Dreyfus gefall, deen als elsässesche Judd, well hie wéinst dem Begriefnes vu sengem Papp, dat Joer virdrun an d'Elsass gereest war, den "ideale Verdächtege" war. Hie gouf virun engem Militärgeriicht wéinst Landesverrot ugeklot an den 22. Dezember 1894 fir schëlleg gesprach an zu liewenslänglecher Verbannung an Haft verurteelt.Hie gouf de 5. Januar 1895 degradéiert an, nodeems d'Assemblée nationale deem den 31. Januar 1895 zougestëmmt hat, op d'Île du Diable an der Franséisch-Guayana geschéckt, wou e fënnef Joer ënner schwéiere Konditioune festgehale gouf.
D'Suitë vu senger Verurteelung waren Intrigen, Fälschungen, Ministeren déi zeréckgetruede sinn oder gestierzt goufen, weider Geriichtsprozesser, Krawaller, Attentater, e Versuch vun engem Staatsstreech (den 23. Februar 1899) an en ëmmer méi groussen Antisemitismus an Deeler vun der Populatioun. Se huet d'Press an d'ëffentlech Debatt jorelaang dominéiert an zu enger Polariséierung tëscht Pro- an Anti-Dreyfusarde gefouert, déi alt queesch duerch Famillje gaangen ass.
Medea de Novara
D'Medea de Novara, och heiansdo als Herminne de Movarry ernimmt, gebuer 1905 zu Vaduz am Fürstentum Liechtenstein als Hermine Kindle Flutcher a gestuerwen den 1. November 2001 am Liechtenstein, war eng mexikanesch-liechtensteinesch Filmschauspillerin ,.
Alfred Dreyfus
D'Dreyfus-Affär
1899 huet d'Kassatiounsgeriicht d'Uerteel vun 1894 opgehuewen an d'Affär zeréck un d'Krichsgeriicht zu Rennes verwisen. Den 30. Juni 1899 ass den Dreyfus zeréck a Frankräich komm. Am August krut hien nees de Prozess gemaach a gouf alt erëm schëlleg gesprach, krut seng Strof awer op 10 Joer Prisong erofgesat, wourophin e vum Staatspresident begnodegt gouf. Den Dreyfus huet dëst Urteel de 15. September akzeptéiert, wat vill vu senge Sympathisanten enttäuscht huet. Hien huet 1901 seng Erliefnesser ënner dem Titel Cinq années de ma vie 1894–1899 publizéiert.
Saint-Julien-en-Beauchêne
Saint-Julien-en-Beauchêne ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Alfred Dreyfus
D'Dreyfus-Affär
1902 huet d'Gauche d'Wale gewonnen, a seng Affär gouf op en Neits revidiéiert. Den 12. Juli 1906 gouf d'Urteel vum Kassatiounsgeriicht opgehuewen an den Dreyfus fräigesprach a rehabilitéiert. E gouf nees an d'Arméi, als Majouer, opgeholl a krut d'Légion d'honneur. 1907 huet hie sech fréipensionéiere gelooss. Wéi den Éischte Weltkrich ausgebrach ass, huet hie sech nees an d'Arméi gemellt, wou en déi 4 Joer als Lieutenant-Colonel aktiv war.
Hien ass den 12. Juli 1935 zu Paräis un engem Häerzschlag gestuerwen a gouf um Kierfecht Montparnasse begruewen.
Passiflora caerulea
D' Passiflora caerulea ("Blo Passiounsblumm") ass eng Planzenaart aus der Gattung vun de Passiflora ("Passiounsblummen") bannent der Famill vun de Passifloraceae.
Medea de Novara
Hire Mann war de mexikanesche Filmregisseur a -schauspiller Miguel Contreras Torres, si huet a senge Filmer gespillt. Si gouf mat hirer Roll als Maria Magdalena am Film María Magdalena, pecadora de Magdala (1945-46) bekannt. Vun 1951 un, bis zu hirem Doud huet d'Medea nees an hirer Heemecht gelieft,.
Eugenia Osterberger
D'Eugenia Osterberger, gebuer als Prudencia Eugenia Juana Osterberger Luard den 20. Dezember 1852 zu Santiago de Compostela a gestuerwen den 8. Februar 1932 zu Nice a Frankräich, war eng spuenesch Komponistin a Pianistin aus der Zäit vun der Romantik. No dem Bestietnes gouf si och als Mme Saunier ernimmt.
Passiflora caerulea
Si ass am Norde vun Argentinien an am Süde vu Brasilien doheem.
Eugenia Osterberger
Si ass an enger Famill vun elsassescher Ofstamung op d'Welt komm. Vun 9 Joerun huet si ëffentlech Piano gespillt.
Passiflora caerulea
Si kann als Zëmmerpflanz gezillt ginn.
Eugenia Osterberger
D'Osterberger war déi eenzeg Belle-Époque-Musekerin aus Galicien. Si war d'Autorin vu Salonkompositioune fir de Piano, ënner anerem: Méditacition (Nocturne), Les Hirondelles, Lucia (Walzen), Pavana Louis XIII (Pavan) asw. Si gouf och als Autorin vun der Musek fir italieenesch Lidder (Ma mi dicesti, opus 158, Ove sei?) a fir spuenesch a galicesch Lidder (¡Adiós, Galicia!, Ausencia, Falas de nai, ...) bekannt. D'Musekskompositiounen a Lidder vun der Osterberger hunn dacks vill galicesch Motiver.
Passiflora caerulea
D'Bieren an der Fruucht kann een iessen.
Eugenia Osterberger
D'Eugenia Osterberger war eng vun den éischte Membere vun der Kinneklecher Akademie vu Galicien. Si war mam franséischen Entreprener François (Francisco) Saunier bestuet. Zanter 1907 huet d'Osterberger a Frankräich gelieft. A Frankräich huet si nach als Musekerin geschafft, hir Museksaktivitéit an der neier Land war awer manner bekannt. Si ass gestuerwen zu Nice.
Jean Pierre Moris (Ichthyolog)
De Jean Pierre Moris, gebuer den 19. Juni 1836 zu Léck a gestuerwen den 28. Juni 1902 an der Stad Lëtzebuerg, war e lëtzebuergesche Sportfëscher an Amateur-Ichthyolog.
Eugenia Osterberger
D'Figur vun der Osterberger gouf souguer a Galicien ganz wéineg bekannt, allerdéngs haut den Interessi un der Osterberger erhéicht ass. Si gouf als eng vun den notabele Figure vun der galicescher Musek consideréiert, ,.
Jean Pierre Moris (Ichthyolog)
De Jean Pierre Moris hat fir Zockerbäcker geléiert, huet dee Beruff awer no enger Rei vu Joren opginn an huet sech als Reesender respektiv Geschäftsvertrieder etabléiert, fir d'éischt zu Tréier an dono, am Laf vum Joer 1893, an der Stad Lëtzebuerg.
Sportfëscher a Fëschkenner
De Moris war e fervente Sportfëscher an en exzellente Fëschkenner. 1893 huet hien an der Stad deen éischte Fëscherveräin, den “Luxemburger Angelfischerclub”, gegrënnt.
Hien huet d'Liewe vun de Salemen (Salmo salar) erfuerscht. Dofir huet hie jonk Saleme markéiert fir kënne festzestellen, ob a wéini si an hir Heemechtsgewässer zeréckkéimen, fir do ze läichen, a wéi vill si an der Tëschenzäit gewuess wieren.
De Jean Pierre Moris huet 1896 an der Sauer ënnerzech vu Bur e Schnäpel (Coregonus oxyrhynchus), Spatznues genannt, gefaangen, eng Aart, déi bis dohin zu Lëtzebuerg onbekannt war. Hien huet als éischten d'Presenz vum Bandwuerm Ligula intestinalis (de: Riemenwurm) bei de lëtzebuergesche Fësch nogewisen, an zwar bei engem Routa, dat hien 1899 bei Wallenduerf, no bei der Plaz, wou d'Our an d'Sauer leeft, gefëscht hat. De Moris war ee vun deenen éischten, deen en Zander (Sander lucioperca), och Hiechtepiisch genannt, gefaangen huet, an zwar 1898 an 1900 an der Sauer bei Méischdref. Virun him hate just d'Gebridder Hein, Beruffsfëscher vun Éinen, en Zander gefaangen, een am Mäerz 1894 an en aneren am Oktober 1894, an zwar an der Musel.
Éieremember vun der “Fauna”
De Jean Pierre Moris, deen Éieremember vun der Fauna – Société des naturalistes luxembourgeois war, huet an hirem Bulletin, deen deemools nach “Mittheilungen aus den Vereinssitzungen” geheescht huet, eng Rei vun Artikelen iwwer Fësch a Fëschzuucht publizéiert. Säin éischten Artikel awer hat hien dem Echternacher Anzeiger geschéckt.
Publikatiounen
SNL = Mittheilungen aus den Vereinssitzungen = Comptes-rendus des séances, Fauna - Verein Luxemburger Naturfreunde = Fauna - Société des Naturalistes Luxembourgeois.